Йоенсуу
Йоенсуу (на фински Joensuu) е финландски град и община, разположени в югоизточната част на страната. Намира се в провинция Източна Финландия в района Северна Карелия. Основан е през 1848 г. По данни от преброяването през 2010 г. населението му е 72 791 души.

Йоенсуу е оживен студентски град с 6000 студенти, които учат в Университета на Йоенсуу и 3500 учащи в Политехническия университет на Северна Карелия.

Голяма част от жителите на града работят във федералната болница в града.

Европейският институт по горите, както и множеството университети и други институти придават на града международно значение.

Побратимени градове 
  Вилнюс, Литва
  Исафьордюр, Исландия
  Линшьопинг, Швеция
  Петрозаводск, Русия от 1994 г.
  Роскиле, Дания
  Сортавала, Русия
  Суоярви, Русия
  Тьонсберг, Норвегия
  Хоф, Германия

Външни препратки 
 Сайт на град Йоенсуу 

Градове във Финландия